**Limenitis reducta** — дзённы матылёк роду Стужачнікі (*Limenitis*) сямейства Німфаліды (*Nymphalida*).

Этымалогія лацінскай назвы
--------------------------

*Reducta* (з лацінскай) — скарочаны, зніклы. Назва адлюстроўвае асаблівасці афарбоўкі ніжняга боку задніх крылаў, дзе знаходзіцца толькі адзін шэраг чорных кропак, у адрозненне ад блізкароднасных відаў, якія маюць двайны шэраг плям.

Апісанне
--------

Даўжыня пярэдняга крыла імага — 21—31 мм. Верхні бок крылаў чорна-буры, у самца з блакітным адлівам, у самкі буры без адліву.

Арэал
-----

Распаўсюджаны ў Паўднёвай Еўропе, Паўднёвай Францыі і ў адзіных вядомых пунктах у Брэтані і Нармандыі на паўночна-захадзе краіны, Паўднёвай Германіі, Аўстрыі, Славакіі, Венгрыі, Румыніі, на Балканскім
паўвостраве, у Малой Азіі, на Каўказе, у Закаўказзе, Крыму, Іране і Афганістане.

Не знойдзена на Балеарскіх астравах, Крыце, у Польшчы, у цэнтры і на поўдні Пірэнэйскага паўвострава. У Чэхіі (паўночная мяжа гістарычнага арэала) лічыцца вымерлым — пасля 1942 года не адзначаўся.

Спосаб жыцця
------------

### Месцапражыванні

Паляны, дарогі ў мяшаных і лісцевых лясах. Даліны рэк і ручаёў, зараснікі кустоў, узлескі і паляны сярод разрэджаных лісцяных лясоў. У горы падымаецца да вышыні 2000 м над узроўнем мора, дзе сустракаецца па ўзлесках.

### Час лёту

Развіваецца ў адным пакаленні. Час лёту з сярэдзіны чэрвеня па пачатак жніўня, верасень

### Кармавыя расліны

Бружмель (*Lonicera*), у асаблівасці *Lonicera xylosteum*, капрыфоль (*Lonicera caprifolium*), бружмель павойны (*Lonicera periclymenum*), *Lonicera etrusca*, *Lonicera implexa*, бружмель альпійскі (*Lonicera alpigena*) і *Lonicera nummulariifolia*.

Біялогія
--------

Матылі часта харчуюцца на буйных суквеццях парасонавых раслін, сядзяць на галінках кустоў, ствалах дрэў. Нярэдка нізка плануюць над схіламі пагоркаў, затым рэзка ўзнімаюцца і прысаджваюцца на суквецці раслін.

Падобныя віды ў Еўропе
----------------------

* *Limenitis camilla*
* Стракатка травяная (*Neptis sappho*)
* Стракатка спірэйная (*Neptis rivularis*)

Заўвагі па ахове
----------------

Уключаны ў Чырвоную кнігу Германіі ў 1992 годзе.

* Ніжні бок крылаўНіжні бок крылаў
* Знешні выглядЗнешні выгляд

Зноскі
------

1. ↑  *Limenitis reducta Staudinger 1901.* Fauna Europaea, Version 1.3, 19.04.2007. **(нявызн.)**(недаступная спасылка). Архівавана з першакрыніцы 1 кастрычніка 2007. Праверана 31 мая 2017.
2. ↑  Mapování a ochrana motýlů České republiky — Limenitis reducta
3. 1 2  Том Толман, Ричард Левингтон, *Die Tagfalter Europas und Nordwestafrikas*, страница 140f (Stuttgart: Franckh-Kosmos Verlags-GmbH & Co, 1998, ISBN 3-440-07573-7).
4. ↑  Гюнтер Эберт, *Die Schmetterlinge Baden Württembergs*, 1 том, *Tagfalter I.* (Stuttgart: Ulmer Verlag, 1993, ISBN 3-8001-3451-9).
5. ↑  Bundesamt für Naturschutz (Hrsg.): *Rote Liste gefährdeter Tiere Deutschlands.* Landwirtschaftsverlag, Münster 1998, ISBN 978-3-89624-110-8

Спасылкі
--------

* www.schmetterling-raupe.de - Limenitis reducta. (ням.)(недаступная спасылка). Архівавана з першакрыніцы 12 снежня 2011. Праверана 18 верасня 2009.
* Bestimmungshilfe für die in Europa nachgewiesenen Schmetterlingsarten. Limenitis reducta. (ням.)(недаступная спасылка). Архівавана з першакрыніцы 16 мая 2013. Праверана 18 верасня 2009.
* Mapování a ochrana motýlů České republiky. Bělopásek jednořadý - Limenitis reducta. (чэшск.)(недаступная спасылка). Архівавана з першакрыніцы 14 ліпеня 2007. Праверана 18 верасня 2009.

|  |  |
| --- | --- |
| ⚙️   Таксанамія | EOL · GBIF · iNaturalist · IRMNG · NCBI |
| Нарматыўны кантроль | Microsoft: 2779440654 |